open-index/open-wikipedia-markdown huggingface dataset:
Tarhaväijy

**Tarhaväijy** (*Myiozetetes granadensis*) on Keski- ja Etelä-Amerikassa tavattava tyranneihin kuuluva varpuslintu.

## Koko ja ulkonäkö
Kooltaan tarhaväijy on noin 17&nbsp;cm. Selästään laji on väriltään oliivinvihreä ja pää sillä on harmaa. Päälaella on myös kirkkaanpunainen raita, mutta se ei yleensä näy. Tarhaväijyn siivet ovat tummat, kurkku valkoinen ja rinta sekä vatsa ovat väriltään kirkkaankeltaiset. Nuorilla linnuilla päässä on oliivinvihreää ja siivet ovat reunoiltaan vaaleammat. Ulkonäöltään laji muistuttaa kimakkaväijyä (*Myiozetetes similis*), mutta eroaa siitä pään kuvioinnin perusteella.

## Levinneisyys ja elinympäristö
Tarhaväijyn levinneisyysalue on kaksiosainen. Se ulottuu Hondurasista Panamaan sekä Kolumbian ja Venezuelan Andien länsipuolisille alueille. Andien itäpuolelta lajia tavataan Ecuadorista, Perusta, Boliviasta ja Amazonian alueen Brasiliasta. Linnun elinympäristöä ovat vesialueiden läheisyydessä sijaitsevat alankomaiden kosteat metsät ja niiden pensaikkoiset reunamaat. Kuivimmilla Karibianmeren rannikkoseuduilla sitä ei tavata. Tarhaväijyn elinympäristöt sijaitsevat useimmiten alle 1&nbsp;100 metrin korkeudella merenpinnasta.

## Elintavat
Tarhaväijyt saattavat kokoontua äänekkäiksi ryhmiksi pensaikkoihin. Laji syö hyönteisiä ja toisinaan myös marjoja. Hyönteisiä se pyydystää ilmasta tai lehdiltä. Lajin pesimäkausi kestää helmikuulta toukokuulle. Pesä on kupolimainen ja rakennetaan ruohoista. Naaras munii kahdesta kolmeen valkoista munaa, joissa on violetteja tai ruskeita pilkkuja.

## Lähteet
Ketsaalit

**Ketsaalit** (*Pharomachrus*) on trogonien heimoon kuuluva lintusuku, johon kuuluu viisi Amerikassa elävää lajia.

## Ketsaalilajit
* Alankoketsaali, *Pharomachrus pavoninus*
* Vuoriketsaali, *Pharomachrus auriceps*
* Kahviketsaali, *Pharomachrus fulgidus*
* Mayaketsaali, *Pharomachrus mocinno*
* Töyhtöketsaali, *Pharomachrus antisianus*

## Katso myös
* Ketsaalin pyrstösulka
* Sulkakäärme
* Guatemalan vaakuna

## Lähteet
* Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto  [17.12.2010].
Carry Me in Your Dreams

**Carry Me in Your Dreams** oli Albanian edustuskappale vuoden 2009 Eurovision laulukilpailussa. Kappaleen esitti Kejsi Tola ja se sijoittui viisufinaalissa 17:nneksi 48 pisteellä. "Carry Me in Your Dreams" valittiin Albanian edustuskappaleeksi 21. joulukuuta 2008.

Hän voitti Albanian euroviisukarsinnan kappaleella "Më merr në ëndërr", mutta Moskovassa järjestetyssä kilpailussa hän esitti kappaleen englanninkielisellä nimellä.

## Lähteet
Isojenantillientrogonit

**Isojenantillientrogonit** (*Priotelus*) on trogonien heimoon kuuluva lintusuku, johon kuuluu kaksi Länsi-Intian saaristossa elävää lajia.

## Isojenantillientrogonilajit
* Kuubantrogoni, *Priotelus temnurus*
* Hispaniolantrogoni, *Priotelus roseigaster*

## Lähteet
*
Aasiantrogonit

**Aasiantrogonit** (*Harpactes*) on trogonien (Trogonidae) heimoon kuuluva lintusuku, johon kuuluu kymmenen Aasiassa elävää lajia.

## Aasiantrogonilajit
* Intiantrogoni (*Harpactes fasciatus*)
* Sepeltrogoni (*Harpactes kasumba*)
* Pitsipyrstötrogoni (*Harpactes diardii*)
* Filippiinientrogoni (*Harpactes ardens*
* Borneontrogoni (*Harpactes whiteheadi*)
* Kaneliperätrogoni (*Harpactes orrhophaeus*)
* Punaperätrogoni (*Harpactes duvaucelii*)
* Mandariinitrogoni (*Harpactes oreskios*)
* Ruusutrogoni (*Harpactes erythrocephalus*)
* Isotrogoni (*Harpactes wardi*)

## Lähteet
*
Kâmpóng Chhnăng (maakunta)

**Kâmpóng Chhnăng** tai **Kampong Chhnang** on yksi Kambodžan 24 maakunnasta. Se sijaitsee maan keskiosassa ja on yksi Tônlé Sab -järveä reunustavista maakunnista. Maakunnan pinta-ala on 5&nbsp;521 neliökilometriä, ja sen asukasluku oli vuoden 2008 väestönlaskennassa 471&nbsp;616. Kâmpóng Chhnăng jakaantuu kahdeksaan piirikuntaan.

## Lähteet

## Aiheesta muualla
Amerikantrogonit

**Amerikantrogonit** (*Trogon*) on trogonien heimoon kuuluva lintusuku. Sen lajimäärä vaihtelee hieman lähteistä riippuen. BirdLife Suomen listauksen mukaan sukuun kuuluu 21 lajia.

## Amerikantrogonilajit
* Naurutrogoni (*Trogon melanocephalus*)
* Sitruunatrogoni (*Trogon citreolus*)
* Latvustrogoni (*Trogon viridis*)
* Sinirintatrogoni (*Trogon bairdii*)
* Liusketrogoni (*Trogon surrucura*)
* Alankotrogoni (*Trogon curucui*)
* Pikkutrogoni (*Trogon violaceus*)
* Vuoritrogoni (*Trogon mexicanus*)
* Kaunotrogoni (*Trogon elegans*)
* Käkitrogoni (*Trogon collaris*)
* Naamiotrogoni (*Trogon personatus*)
* Panamantrogoni (*Trogon aurantiiventris*)
* Viheltäjätrogoni (*Trogon rufus*)
* Lyijytrogoni (*Trogon massena*)
* Keltasilmätrogoni (*Trogon clathratus*)
* Mustapyrstötrogoni (*Trogon melanurus*)
* Valkosilmätrogoni (*Trogon comptus*)
* Ecuadorintrogoni (*Trogon mesurus*)
* Valkopyrstötrogoni (*Trogon chionurus*)
* Väliamerikanpikkutrogoni (*Trogon caligatus*), *[[Handbook of the Birds of the World]]* pitää pikkutrogonin alalajina
* Amazoniantrogoni (*Trogon ramoninanus*), *[[Handbook of the Birds of the World]]* pitää pikkutrogonin alalajina
* *[[Trogon ambiguus]]*

## Lähteet
* 

### Viitteet
Arsenal of Megadeth

__NOTOC__
**Arsenal of Megadeth** on yhdysvaltalaisen thrash metal -yhtye Megadethin musiikki-DVD, joka on julkaistu vuonna 2006. Se sisältää kaikki yhtyeen musiikkivideot aikaväliltä 1986–1999 sekä haastatteluja ja televisioesiintymisiä. Julkaisu on saavuttanut kultaa Yhdysvalloissa ja platinaa Kanadassa ja Argentiinassa.

DVD debytoi Suomen virallisen listan ensimmäisellä sijalla, ja pysyi listalla yhteensä 11 viikkoa.

## Kappaleet

### DVD 1
# Ote elokuvasta *[[Talk Radio]]*
(1986)
# "Peace Sells" -musiikkivideo
# Vuoden 1986 haastattelu
# "Wake Up Dead" -musiikkivideo
(1988)
# Penelope Spheerisin *Cutting Edge Happy Hour* -haastattelu
# "In My Darkest Hour" -musiikkivideo
# *[[So Far, So Good... So What!]]* -haastattelu
# "Anarchy in the U.K." -musiikkivideo
# "No More Mr. Nice Guy" -musiikkivideo
(1990)
# Marty Friedmanin esiintymiskoe
# *[[Rust in Peace]]* TV-ote
# Clash of the Titans -kiertue, 1990
# "Holy Wars... The Punishment Due" -musiikkivideo
# Ote ohjelmasta *[[Headbangers Ball]]*, 1991
# "Hangar 18" -musiikkivideo
# "Go to Hell" -musiikkivideo
(1992)
# *[[Countdown to Extinction]]* TV-kohta
# Rock the Vote 3 promo-videopätkää
# "Symphony of Destruction" -musiikkivideo
# "Symphony of Destruction" editoitu -musiikkivideo
# "Skin o’ My Teeth" -musiikkivideo
# "High Speed Dirt" -musiikkivideo
# "Foreclosure of a Dream" -musiikkivideo
# Ote *A Day in the Life of Hollywoodista*
# "Sweating Bullets" -musiikkivideo

### DVD 2
(1994)
# Ote Megadethin videosta 
# "Train of Consequences" -musiikkivideo
# Making of the "Train of Consequences" -musiikkivideo
# *[[Youthanasia]]* TV-kohta
# Vuoden 1994 haastattelu
# Ote konsertista *Night of the Living Megadeth*
# Ote *MTV Most Wanted* -ohjelmasta 1995
# Vuoden 1994 haastattelu
# "À Tout le Monde" -musiikkivideo
# Vuoden 1994 haastattelu
# "Reckoning Day" -musiikkivideo
(1997)
# *[[Cryptic Writings]]* TV-ote
# "Trust" -musiikkivideo
# Making of the "Trust" -musiikkivideo
# *Cryptic TV*
# "Almost Honest" -musiikkivideo
# "A Secret Place" -musiikkivideo
# Vuoden 1998 haastattelu
# Ote ohjelmasta *The Drew Carey Show*, 1998
(1999)
# ''Risk'' -promo
# "Insomnia" -musiikkivideo
(2005)
# "Sweating Bullets" live at Gigantour 2005
# "Peace Sells" live at Gigantour 2005
(DVD Credits)
# *Youthanasia* album cover shoot

## Jäsenet
* Dave Mustaine – laulu ja kitara (1986–)
* David Ellefson – basso ja taustalaulu (1986–2002, 2010–)
* Marty Friedman – kitarat (1990–2000)
* Chris Poland – soolokitara (1986)
* Jeff Young – soolokitara (1988)
* Glen Drover – soolokitara (2005)
* Gar Samuelson – rummut (1986)
* Chuck Behler – rummut (1988)
* Nick Menza – rummut (1990–1998)
* Jimmy DeGrasso – rummut (1999–2002)
* Shawn Drover – rummut (2005–present)
* James MacDonough – basso (2005–2006)

## Lähteet

## Aiheesta muualla
* ''Arsenal of Megadeth'' discogs.com -sivustolla 
*
Max Ludwig

**Max Ludwig** (1896 Halle an der Saale – 26. syyskuuta 1957) oli saksalainen rattikelkkailija ja olympiamitalisti.

Ludwig voitti Saksan joukkueessa neljän miehen kelkkojen olympiapronssia Lake Placidin kisoissa 1932. Samoissa kisoissa hän sijoittui kahden miehen kelkoissa seitsemänneksi.

## Lähteet
*Profiili sports-reference.com -sivustolla  

### Viitteet
Hans Mehlhorn

**Johannes ”Hans” Mehlhorn** (16. tammikuuta 1900 Aue – 2. heinäkuuta 1983) oli saksalainen rattikelkkailija ja olympiamitalisti.

Ludwig voitti Saksan joukkueessa neljän miehen kelkkojen olympiapronssia Lake Placidin kisoissa 1932.

## Lähteet
*Profiili sports-reference.com -sivustolla
Arvid Spångberg

**Arvid Fredrik** ("Sparven") **Spångberg** (3. maaliskuuta 1890 Tukholma – 11. toukokuuta 1959 New York) oli uimahyppääjä. Hän edusti Ruotsia vuoden 1908 kesäolympialaisissa Lontoossa ja sai pronssimitalin miesten kerroshypyissä. Kisojen jälkeen hän muutti Yhdysvaltoihin, jossa hänet tunnettiin nimellä **Fred Spongberg**. Hän edusti maassa New York Athletic Clubia ja toimi myöhemmin muun muassa valmennustehtävissä. Hän yleni Downtown AC:n urheilujohtajaksi.

## Lähteet
Sebastian Huber

**Sebastian "Wastl" Huber** (26. kesäkuuta 1901 Füssen – 6. maaliskuuta 1985 Füssen) oli saksalainen rattikelkkailija, kolminkertainen maailmanmestari ja kaksinkertainen olympiamitalisti.

Huber voitti Saksan joukkueessa viiden miehen kelkkojen olympiapronssia Sankt Moritzin kisoissa 1928 ja neljän miehen kelkkojen olympiapronssia Lake Placidin kisoissa 1932. Lake Placidissa hän sijoittui lisäksi viidenneksi kahden miehen kelkoissa. Kotikisoissaan Garmisch-Partenkirchenin olympialaisissa 1936 Huber sijoittui neljän miehen kelkoissa seitsemänneksi.

Maailmanmestaruuksia Huberille kertyi kolme kappaletta. Saksan-mestaruuskilpailuissa Huber voitti kahden miehen kelkoissa maansa mestaruuden vuonna 1930 ja neljän miehen kelkoissa vuonna 1931.

## Lähteet
*Profiili sports-reference.com -sivustolla  
*Kahden miehen kelkkojen MM-mitalistiluettelo 
*Neljän miehen kelkkojen MM-mitalistiluettelo
Josef Schreiner

**Josef Schreiner** oli saksalainen hiihtäjä. Hän oli mukana maansa hopeaa voittaneessa joukkueessa Solefteån MM-kisoissa 1934. Schreiner hiihti viestissä joukkueen toisen osuuden.

## Lähteet

* Hiihdon MM-kisojen tulokset
Tokyo Road: Best of Bon Jovi

**Tokyo Road: Best of Bon Jovi** on yhdysvaltalaisen hard rock -yhtye Bon Jovin Japanissa 28. maaliskuuta 2001 julkaistu kokoelmalevy. Albumi levisi kuitenkin varsin nopeaa tahtia ilmestymisensä jälkeen Yhdysvaltoihin ja Eurooppaan. Albumi saavutti Japanissa huikean suosion, ja sitä on myyty pelkästään siellä yli 400&nbsp;000 kappaletta, ja Japanin levy- ja äänituotteiden yhdistys RIAJ myönsi yhtyeelle albumista platinalevyn albumin ilmestymisvuonna.

## Kappalelista
# 
# 
# 
# 
# 
# 
# 
# 
# 
# 
# 
# 
# 
# 
# 

## Muusikot
*Jon Bon Jovi - laulu
*Richie Sambora - kitara
*Hugh McDonald - bassokitara (kappaleet 1,6,8,10-11,13,15)
*Alec John Such - bassokitara (kappaleet 2-5,7,9, 12, 14)
*David Bryan - koskettimet
*Tico Torres - rummut
Clifford Gray

**Clifford Barton "Cliff" Gray** (29. tammikuuta 1892 Chicago, Illinois – 9. marraskuuta 1969 San Diegon piirikunta, Kalifornia) oli yhdysvaltalainen rattikelkkailija ja kaksinkertainen olympiavoittaja.

Gray lomaili Sankt Moritzissa vuonna 1928, kun hänet valittiin Yhdysvaltain viiden miehen kelkkojen miehistöön paikkakunnalla järjestettyihin talviolympialaisiin. Miehistö saavutti olympiakultaa, ja seuraavissa, Lake Placidin olympialaisissa, Gray sai toisen olympiakultansa neljän miehen kelkkojen miehistössä. Vuoden 1937 MM-kilpailuissa Gray voitti neljän miehen kelkkojen miehistössä ensimmäisen Euroopan ulkopuolelle menneen MM-mitalin, pronssin. Gray osallistui myös ensimmäiseen maailmansotaan.

## Lähteet
*Cliff Gray – Sports Reference LLC.
Karl Malmström

**Karl Fritiof Malmström** (27. joulukuuta 1875 Göteborg – 6. syyskuuta 1938 Göteborg) oli ruotsalainen uimahyppääjä. Hän kilpaili vuoden 1908 kesäolympialaisissa Lontoossa sekä ponnahduslaudalla että kerroshypyissä. Viimeksi mainitussa hän sai hopeamitalin pisteillä 78,73.

## Lähteet
Titaani (fantasia)

**Titaani** on fantasiassa jättiläisen sukuinen olento, joka on kuitenkin muita jättiläisiä isompi. Titaanien koko vaihtelee yleensä noin viidestä metristä taivaaseen asti ulottuvaksi. Titaanit ovat myös äärimmäisen voimakkaita olentoja.

Titaaneja löytyy muun muassa Titaanien sodasta, *[[Forgotten Realms]]ista*, *Might and Magickejen* -maailmasta ja *Warcraft*-maailmasta. Titaaneja esiintyy myös lukuisissa peleissä, kuten *[[Age of Mythology: The Titans]]* ja *[[Heroes of Might and Magic III]]*.
Sylkeväindokiinankobra

**Sylkeväindokiinankobra** (*Naja siamensis*) on Kaakkois-Aasiassa yleisenä esiintyvä kobralaji. Se voi olla väriltään harmaa, ruskea tai musta valkoisin kuvioin. Valkoisen määrä vaihtelee yksilöittäin: toisilla on vain jokunen pieni laikku, kun taas toiset ovat lähes kokonaan valkoisia lukuun ottamatta selkärankaa pitkin kulkevaa mustaa juovaa. Niskahupun takaosa on useimmiten valkoinen. Sylkeväindokiinankobra kasvaa 1,2–1,6 metrin pituiseksi. Sen ravintoon kuuluvat matelijat, nisäkkäät ja linnut, joita se saalistaa alavilla ja mäkisillä mailla. Laji munii 13–19 munaa. Sylkeväindokiinankobra on erittäin myrkyllinen ja se pystyy sylkemään myrkkyä uhkaajaansa kohti.

## Lähteet

## Aiheesta muualla
* The University of Adelaide, Australia, Clinical Toxinology Resources: Naja siamensis
Hjalmar Johansson

**Carl August Hjalmar** (”Julle”) **Johansson** (20. tammikuuta 1874 Karlskrona – 30. syyskuuta 1957 Segeltorp) oli ruotsalainen uimahyppääjä, uimari ja yleisurheilija. Vuoden 1906 kesäolympialaisissa hän kilpaili kaikissa kolmessa lajissa. Vuoden 1908 välikisoissa hän osallistui vain uimahyppyihin sekä uintiin ja vuoden 1912 kesäolympialaisissa pelkkiin uimahyppyihin. Molemmat olympiamitalinsa – kultaa 1908 ja hopeaa 1912 – hän sai kerroshypyissä.

## Lähteet
Pekka Nieminen

**Pekka Nieminen** (s. 3. heinäkuuta 1979) on suomalainen salibandymaalivahti. Hän edusti Salibandyliigassa pelaavaa Nokian Krp:tä. Hän on pelannut urallaan yli 200 liigaottelua.

## Ura
Nieminen aloitti pääsarjauransa kaudella 2000–2001 Gunnersissa. Hän vietti seurassa neljä kautta, kunnes siirtyi kaudeksi 2004–2005 toiseen paikallisseuraan Classiciin. Nieminen voitti kauden päätteeksi SM-pronssia. Kauden jälkeen hän palasi takaisin Gunnersiin, josta matka jatkui kaudella 2006–2007 Espoon Oilersiin.

Kaudella 2007–2008 Nieminen siirtyi vuodeksi Ruotsiin, jossa hän edusti AIK:ta. Nieminen saavutti vuoden aikana hopeaa Ruotsin pääsarjassa ja EuroFloorball Cupin mestaruuden.

Kauden jälkeen Nieminen palasi takaisin Suomeen ja KooVeen riveihin. Joukkue käytti aluksi nimeä G-Koovee kaudella 2008–2009, kun Gunners yhdistyi Kooveen kanssa.

Vuonna 2011 Nieminen siirtyi Classicin maalille, ja vuonna 2014 lopetti, tai ainakin luuli lopettavansa, uransa SM-hopeaan Happeeta vastaan. Hän palasi kuitenkin salibandyn maailmaan joulukuussa 2014, kun häntä pyydettiin Nokian Krp:hen. Hänellä oli sopimus vielä seuraavallekin kaudelle.

## Saavutukset

### [[Salibandyn maailmanmestaruuskilpailut|Maailmanmestaruuskilpailut]]

* Hopeaa: 2006

### [[Salibandyliiga]]

* Hopeaa: 2014

*Pronssia: 2005 ja 2013

### [[Ruotsin Superliiga]]
*Hopeaa: 2008

### [[Salibandyn Champions Cup|EuroFloorball Cup]]

* Kultaa: 2008

### '''Henkilökohtaiset'''

* Salibandyliiga
**Kuukauden pelaaja: lokakuu 2002

## Lähteet
Jay O’Brien

**James Jay ”J.J.” O’Brien** (22. helmikuuta 1883 New York, New York – 5. helmikuuta 1940 Palm Beach, Florida) oli yhdysvaltalainen rattikelkkailija ja olympiavoittaja.

O’Brien voitti viiden miehen kelkoissa olympiahopeaa Sankt Moritzin talviolympialaisissa 1928. Seuraavissa, Lake Placidin talviolympialaisissa O’Brien oli mukana Billy Fisken johtamassa neljän miehen kelkassa, joka voitti olympiakultaa.

O’Brian menehtyi sydäninfarktiin Palm Beachissa 56 vuoden iässä.

## Lähteet
*J. J. O'Brien – Sports Reference LLC.
Someday I’ll Be Saturday Night

**Someday I'll Be Saturday Night** on yhdysvaltalaisen hard rock-yhtye Bon Jovin singlejulkaisu vuodelta 1994. Kappale nauhoitettiin uutena raitana *[[Cross Road]]* -kokoelmalevylle. Kappaleen ovat kirjoittaneet laulaja Jon Bon Jovi, kitaristi Richie Sambora sekä lauluntekijä Desmond Child.

Kappaleen sanat käsittelevät lähinnä vastoinkäymisiä. Kappaleen ensimmäinen säe kertoo kahdesta nuorukaisesta, Jimistä ja Billy Jeanista. Jim on työtön, jonka täytyy viettää yönsä autossa, ja Billy Jean on 16-vuotias prostitoitu, jota hänen isäpuolensa on hyväksikäyttänyt.

## Kappalelista
# 
# 

## Kokoonpano
* Jon Bon Jovi – laulu
* Richie Sambora – kitara
* Alec John Such – bassokitara
* David Bryan – koskettimet
* Tico Torres – rummut
Always (Bon Jovin kappale)

**”Always”** on yhdysvaltalaisen rockmusiikkia esittävän Bon Jovi -yhtyeen kappale ja singlejulkaisu vuodelta 1994. Se on neljäs kappale yhtyeen vuoden 1994 lokakuussa julkaistulla kokoelma-albumilla *[[Cross Road]]*, ja se julkaistiin albumin kahdesta singlestä ensimmäisenä 20. syyskuuta 1994. ”Always” myi Yhdysvalloissa platinalevyn myyntimäärän ja kansainvälisesti yli kolme miljoonaa kappaletta, minkä johdosta se on yhtyeen uran kaupallisesti menestynein singlejulkaisu. Singlenä ”Always” nousi kahdenkymmenen parhaan joukkoon 15 eri maassa, ja se on yksi yhtyeen uran suosituimmista ja tunnetuimmista kappaleista.

Kappale on musiikilliselta tyyliltään balladi, ja sen on kirjoittanut yhtyeen laulaja Jon Bon Jovi. Kappaleen on ymmärretty olevan herkkä rakkauslaulu, mutta todellisuudessa Jon Bon Jovi kirjoitti kappaleen sanoituksen miehestä, joka vainoaa rakastamaansa naista salaa.

## Kokoonpano
* Jon Bon Jovi – laulu
* Richie Sambora – kitara
* Alec John Such – bassokitara
* David Bryan – koskettimet
* Tico Torres – rummut

## Suomenkielinen käännöskappale
Tauski julkaisi elokuussa 2024 kappaleesta suomenkielisen käännöskappaleen nimeltä ”Aina”. Kappaleesta julkaistiin myös musiikkivideo Youtubeen Tauskin omalla Youtube-kanavalla. Kappale ja sen musiikkivideo kuitenkin poistettiin myöhemmin Tauskin omalta Youtube-kanavalta ja musiikin suoratoistopalveluista. Tarkkaa syytä kappaleen poistoon ei ole kerrottu julkisuuteen 

## Lähteet
Thomas Linke

**Thomas Linke** (s. 26. joulukuuta 1969 Sömmerda, Itä-Saksa) on saksalainen jalkapalloilija, joka pelasi puolustajana.

## Ura seuratasolla
Linke aloitti jalkapallon pelaamisen 1977 kotikaupunkinsa joukkueessa. Kuuden vuoden kuluttua hänet vaihdettiin FC Rot-Weiß Erfurtiin. Siellä hän teki muutaman vuoden kuluttua läpimurron edustusjoukkueeseen. Linke pääsi pelaamaan UEFA-cupissa, jonne seura ylsi.

Linke kiinnitti muiden managerien huomion, kun hänen joukkueensa päihitti Schalken Saksan cupissa. Linke siirtyikin seuraavaksi kaudeksi Schalkeen. Linke nousi pian aloituskokoonpanoon ja pelasi kuudessa vuodessa 175 ottelua.

1998 Linke siirtyi Bayern Müncheniin. Seitsemän vuoden aikana Linke voitti liigan viidesti, Saksan cupin kolme kertaa ja Saksan liigacupin neljä kertaa. Linke laukoi vuoden 2001 Intercontinental Cupin ratkaisevan rangaistuspotkun tuoden seuralleen voiton.

Kauden 2005–2006 alussa Linke siirtyi pelaamaan Itävaltaan Salzburgiin joukkuekaverinsa kanssa. Linke pelasi kapteenina ja toisen kautensa aikana vei joukkueensa liigan voittoon. Kausi jäi Linken viimeiseksi Itävallassa. Hän palasi vielä Bayern Münchenin kakkosjoukkueeseen, mutta lopetti vuoden jälkeen ja siirtyi Salzburgiin, mutta ei enää pelaajana.

## Maajoukkueura
Linken debyytti Saksan maajoukkueessa tapahtui 15. marraskuuta 1997. Hän sai jalkapallon MM-kisoista 2002 hopeaa ollen joukkueen avainpelaajia. Turnauksen jälkeen hän ilmoitti lopettavansa maajoukkueuransa. Hän pelasi kuitenkin vielä yhden maaottelun 2004, sillä maajoukkueen valmentaja Jürgen Klinsmann pyysi henkilökohtaisesti häntä mukaan paikkaamaan loukkaantumisista kärsinyttä puolustusta. Linke pelasi yhden ottelun Itävaltaa vastaan, kunnes lopetti lopullisesti uransa maajoukkueessa. Hän pelasi yhteensä 43 maaottelua ja teki niissä yhden maalin.

## Lähteet

## Aiheesta muualla

* Thomas Linken profiili FIFAn sivuilla
Phaeton

**Phaeton** tai **Phaethon** voi tarkoittaa seuraavia:

## Phaeton
* Phaeton, Faethon, kreikkalaisen mytologian henkilö, auringonjumala Helioksen poika
* phaeton, varhainen henkilöautojen korimalli
* Phaeton, hypoteettinen planeetta Marsin ja Jupiterin välisellä asteroidivyöhykkeellä.
* Volkswagen Phaeton, Volkswagenin automalli
* Phaëton, Saint-Saensin sinfoninen runoelma
;Britannian kuninkaallinen laivasto
* HMS Phaeton (1692), polttolaiva
* HMS Phaeton (1739), polttolaiva
* HMS Phaeton (1782), Minerva-luokan 38-tykkinen viidennen luokan alus (fregatti)
* HMS Phaeton (1848), 50-tykkinen fegatti 
* HMS Phaeton (1883), Leander-luokan panssarikansiristeilijä
* HMS Phaeton (1914), Arethusa-luokan kevyt risteilijä

## Phaethon
* tropiikkilinnut (*Phaethon*), lintusuku
* 3200 Phaethon, pikkuplaneetta
Pomarkun vaakuna

**Pomarkun vaakuna** on Pomarkun kunnan tunnus. Vaakunan sahakoron kärkien määrätty lukumäärä viittaa viiteen kantataloon, joista Pomarkun asutus sai alkunsa.

Vaakunan selitys on ”kultakentässä sininen, sahakoroinen lakio; viisi sakaraa ylöspäin.” Vaakunan on suunnitellut Gustaf von Numers, ja Pomarkun kunnanvaltuusto hyväksyi sen kokouksessaan 18. syyskuuta 1962. Sisäasiainministeriö vahvisti vaakunan käyttöön 18. joulukuuta samana vuonna.

## Lähteet
* 
*
Un-Thinkable (I’m Ready)

**Un-Thinkable (I’m Ready)** on neljäs single Alicia Keysin viidenneltä albumilta The Element of Freedom (2009). Kappaleen taustalaulajana toimii rap-artisti Drake. Kappaleesta on olemassa digitaalisesti julkaistu remix- versio, jossa Drake myös esiintyy.

*Un-Thinkable (I’m Ready)* on menestynein The Element of Freedomilta julksitu single Yhdysvalloissa. Se nousi parhaimmillaan Billboard 200-listan sijalle 21. Lisäksi se oli Billboard Hot R&B/Hip-Hop Songs-listan ykkönen 12 viikkoa. Kappale ei noussut listoille muissa maissa.

Kappaleen musiikkivideo käsittelee rotujenvälisiä parisuhteita. Videolla Keysin romanttisen kiinnostuksen kohdetta esittää näyttelijä Chad Michael Murray. Videon ohjasi Jake Nava.
Louis Van Hege

**Louis Van Hege** (8. toukokuuta 1889 Uccle/Ukkel – 24. kesäkuuta 1975 Ukkel) oli belgialainen jalkapalloilija, rattikelkkailija ja olympiavoittaja.

Van Hege voitti Belgian maajoukkueessa jalkapallon olympiakultaa Antwerpenin kotikisoissa 1920. Pariisissa 1924 Belgia oli yhdeksäs. Seuraurallaan Van Hege edusti belgialaista Royale Union Saint-Gilloisea ja italialaista AC Milania, jossa hän pelasi viisi vuotta tehden keskimäärin enemmän kuin yhden maalin ottelua kohden. Ura AC Milanissa loppui ensimmäisen maailmansodan alkaessa.

Jalkapallouransa lopetettuaan Van Hege siirtyi rattikelkkailun pariin. Tässäkin lajissa belgialainen kilpaili olympialaisissa: Lake Placidissa 1932 kahden miehen kelkoissa hänen sijoituksensa oli yhdeksäs.

## Saavutukset
### Jalkapallo
*Olympiakultaa Antwerpen 1920
*Belgian mestari 1909, 1910 ja 1923

### Rattikelkkailu
*Yhdeksäs Lake Placidin talviolympialaisissa 1932 (kahden miehen kelkat)

## Lähteet
*Profiili sports-reference.com -sivustolla
Floridanmatolisko

**Floridanmatolisko** (*Rhineura floridana*) on maan alla elävä jalaton matelija ja suvun *Rhineura* ainoa laji. Se on myös ainoa matoliskolaji, jolla ei ole pigmenttiä toisin sanoen se on vaaleanpunainen. Pitkää lieriömäistä vartaloa peittävät neliömäiset rengassuomut. Lyhyessä hännässä on kyhmyjä. Floridanmatoliskon kuono on kiilamainen ja pää litteä sopeumana maanalaiseen elämään. Pigmenttiä sisältävät silmät ovat suomujen peitossa, eikä sillä ole korva-aukkojakaan. Floridanmatolisko kasvaa 25–35&nbsp;cm pitkäksi. Sen ravintona ovat erilaiset madot. Laji elää Floridan ja Georgian osavaltioissa Yhdysvalloissa kuivilla ja pensaikkoisilla hiekkamailla. Floridanmatoliskoa pääsee näkemään harvoin sen piilottelevien elintapojensa takia. Yleensä sitä näkee vain sen tultua vahingossa esiin maata kaivettaessa. Floridanmatolisko munii 1–3 munaa.

## Lähteet

## Aiheesta muualla
*ITIS: ''Rhineura floridana''
OnLive

**OnLive** oli vuonna 2010 avattu pelipalvelu, jossa pelejä pelattiin verkon kautta niin, että pelien grafiikka ja muu sisältö laskettiin OnLiven palvelimilla, ja tapahtumat välittyivät pelaajalle nettiyhteyttä pitkin.

Sony osti OnLiven keskeiset osat ja lakkautti palvelun 30. huhtikuuta 2015.

## Lähteet

## Aiheesta muualla
*http://www.onlive.com/
Buster Mathis

**Buster Mathis** (s. 11. kesäkuuta 1943, Sledge, Mississippi – 6. syyskuuta 1995) oli yhdysvaltalainen entinen raskaansarjan nyrkkeilijä ja MM-haastaja. Myös hänen poikansa Buster Mathis Jr. oli ammattinyrkkeilijä.

Mathis olisi päässyt Yhdysvaltojen joukkueessa Tokion olympialaisiin 1964, mutta loukkaantui ennen kilpailuja. Hänen paikkansa joukkueessa otti Joe Frazier, joka voitti raskaansarjan olympiakultamitalin. Kilpailujen jälkeen Mathis aloitti uransa ammattilaisena ja voitti ensimmäiset 23 otteluaan, ennen kuin pääsi kamppailemaan raskaansarjan NYSAC:n (*New York State Athletic Comission*) maailmanmestaruudesta. Mestaruus oli WBC-nyrkkeilyliiton tunnustama. Hän hävisi 4. maaliskuuta 1968 Madison Square Gardenissa käydyn ottelun samaiselle Joe Frazierille, joka oli aiemmin voittanut olympiakultaa, eikä enää noussut MM-haastajaksi.

Tappionsa jälkeen Mathis voitti kuusi ottelua (mukaan lukien MM-haastaja George Chuvalon), kunnes koki uransa seuraavan tappion Jerry Quarrylle 12. eräisen kamppailun jälkeen pistein. 17. marraskuuta 1971 Mathis kohtasi Muhammad Alin ottelussa NABF:n kansallisesta mestaruudesta, mutta hävisi tällekin pisteillä. Tämän jälkeen hän voitti Humphrey McBriden teknisellä tyrmäyksellä kolmannessa erässä, minkä jälkeen Mathis nousi enää kerran kehään ja kärsi uransa viimeiseksi jäänessä kamppailussa tappion Ron Lylelle toisen erän tyrmäyksellä. 

## Aiheesta muualla
Buster Mathisin tilastot BoxRecissa
Draco Racing

**Draco Racing** on italialainen pikkuformulatalli. Talli on aiemmin kilpaillut Formula Opel Lotus, International Formula 3000, Euro Formula 3000 ja World Series by Renault luokissa.

Tallin perusti vuonna 1989 Adriano Morini. Talli osallistui vuosina 1989-1996 Formula Opel Lotus sarjaan jossa voitti sarjan mestaruuden vuosina 1990, 1991, 1993 ja 1994 Rubens Barrichellon, Pedro Lamyn, Patrick Crinellin ja Marco Camposin voimin. Debyyttivuonnaan ja 1992 talli sijoittui toiseksi. Vuosina 1996-1999 talli kilpaili International Formula 3000 luokassa huonolla menestyksellä. Vuosina 200-2004 talli kilpaili Euro Formula 3000 luokassa voittaen kolme mestaruutta vuosina 2001, 2003 ja 2004 Felipe Massan, Augusto Farfusin ja Nicky Pastorellin voimin. Vuodesta 2005 lähtien talli on kilpaillut World Series by Renault luokassa voittaen mestaruuden vuonna 2009 Bertrand Baguetten voimin. Vuonna 2010 talli kilpaili Formula Renault 3.5 luokassa voittaen yhden kilpailun sijoittuen sarjapisteissä seitsemänneksi. Viimeiset vuodet talli kilpaili vaihtelevalla menestyksellä ja lopulta talli vetäytyi sarjasta vuoden 2015 päätteeksi.
Taifuuni Irma

**Taifuuni Irma** (JWTC-koodi: **26W**) oli vuoden 1981 taifuunikauden 25. nimetty myrsky ja toinen supertaifuuni. Se koetteli kovimmin Luzonin saarta, jossa upposi rahtialus ja rankkasateet aiheuttivat noin 9 miljoonan dollarin vahingot. Kuolonuhrien määräksi arvioitiin 200–409, mikä tekee siitä 15. tuhoisimman Filippiineille iskeneen taifuunin vuoden 1947 jälkeen.

## Lähteet
*JWTC Report on Irma  Joint Typhoon Warning Center
Deux-Montagnes (järvi)

**Deux-Montagnesen järvi** (suomeksi ’kahden vuoren järvi’) on 43 kilometriä pitkä ja 10 kilometriä leveä järvi, joka sijaitsee Ottawajoen alajuoksulla Québecissä. Suurin osa järven vesistä yhtyy etelässä Saint Lawrencen jokeen kuuluvaan Saint-Louis’n järveen, mutta lisäksi sillä on kaksi pienempää laskujokea, Rivière des Mille Îles ja Rivière des Prairies.

Järven nimi esiintyy nykyisessä muodossaan ensimmäisen kerran Jean-Baptiste-Louis Franquelinin vuonna 1684 laatimassa kartassa. Nimelle on annettu ainakin kaksi selitystä, joista ensimmäisen mukaan vuorilla viitataan  järven pohjoisrannalla sijaitseviin Okakukkuloihin ja etelärannalla sijaitsevaan Rigaudvuoreen; toisen selityksen mukaan ne ovat Okakukkuloiden kaksi korkeinta huippua, Mont Bleu ja Calvaire d’Oka.

## Lähteet

## Aiheesta muualla
Lefty Frizzell

**Lefty Frizzell** (31. maaliskuuta 1928 Corsicana, Texas – 19. heinäkuuta 1975 Nashville, Tennessee), syntyjään **William Orville Frizzell**, on yhdysvaltalainen country-musiikin alalla vaikuttanut laulaja-lauluntekijä, jonka suosion huippu sijoittui 1950-luvulle. Hänen rento laulutyylinsä vaikutti myöhempiin country- ja country rock-tähtiin, kuten Merle Haggardiin, Willie Nelsoniin, Roy Orbisoniin, George Jonesiin ja John Fogertyyn. Lefty Frizzell on Country Music Hall of Famen jäsen.

Frizzellin tunnetuimpia kappaleita ovat mm. ”Gone, Gone, Gone”, ”If You’ve Got the Money I’ve Got the Time”, ”Saginaw, Michigan” sekä ”Long Black Veil” (1959), joka vuonna 2018 valittiin mukaan Yhdysvaltain kongressin kirjaston National Recording Registry -kokoelmaan.

## Elämä
Frizzell syntyi Corsicanassa, Texasissa 31. maaliskuuta 1928. Hän aloitti musiikkiuransa nuorella iällä; jo 14-vuotiaana hän esiintyi texasilaisilla ja newmexicolaisilla radioasemilla, klubeilla ja kykykilpailuissa. Tehdessään kiertueita ympäri Arkansasia, New Mexicoa, Texasia ja Nevadaa hän sai vaikutteita muun muassa Jimmie Rodgersista, Ernest Tubbista ja Ted Daffanista.

19-vuotiaana Frizzell jäi kiinni harrastamasta seksiä alaikäisen ihailijansa kanssa. Vankilasellistään käsin Frizzell kirjoitteli vaimolleen runoja.

Frizzellin ensimmäinen single oli ”If You’ve Got the Money I’ve Got the Time”, josta muodostui suuri hitti, joka menestyi singlelistoilla loistavasti, kuten myös hänen seuraavat singlensä ”Money”, ”I Love You”, ”Always Late (With Your Kisses)”, ”Don’t Stay Away (’Till Loves Grows Cold)”, ”Forever (and Always)” ja ”I’m an Old Old Man (Tryin’ to Live While I Can)”. Hänen viimeinen erityisen suuri hittinsä oli vuoden 1964 single ”Saginaw, Michigan”.

Suurimpien hittiensä jälkeenkin Frizzell pysyi suosittuna, ja hän jatkoi esiintymistä vielä pitkään niiden jälkeen. Vuonna 1975 hän sai erittäin vakavan kohtauksen, johon hän kuoli ollessaan vasta 47-vuotias.

## Diskografia
### Albumit

### Singlet

## Lähteet

## Aiheesta muualla
*Lefty Frizzell Country Music Hall of Famessa  
*Find A Grave 
*Lefty Frizzell'n kitara (mukautettu Gibson J-200)
Prince of Wales

**Prince of Wales** tarkoittaa muun muassa seuraavia:

*Walesin prinssi, Englannin hallitsijan vanhimman pojan arvonimi
*Prince of Wales Island, neljän saaren nimi
*Prince of Wales Trophy, NHL-kauden päätteeksi Itäisen konferenssin mestarille myöntämä palkinto
*Prince of Wales Fort, Kanadassa Hudsoninlahden rannalla sijaitseva linnoitus
*Prince of Wales Halt, seisake Britanniassa Kentissä
*Prince of Walesin niemi, Amerikan mantereen läntisin kohta
;Britannian kuninkaallinen laivasto
* HMS Prince of Wales (1765), 74-tykkinen kolmannen luokan linjalaiva
* HMS Prince of Wales (1794), 90-tykkinen toisen luokan linjalaiva
* HMS Prince of Wales (1795), 38-tykkinen alus
* HMS Prince of Wales (1805), 14-tykkinen sluuppi
* HMS Prince of Wales (1860), 121-tykkinen ensimmäisen luokan alus
* HMS Prince of Wales (1902), Formidable-luokan taistelulaiva
* HMS Prince of Wales (53), King George V-luokan taistelulaiva (laskettu vesille 1939)
* HMS Prince of Wales (R09), Queen Elizabeth-luokan lentotukialus (laskettu vesille 2017)
ViiniTV

**ViiniTV** oli vuonna 2009 perustettu internetissä toimiva viinimedia, jonka Arto Koskelo ja Ilkka Sirén perustivat vaihtoehdoksi pysähtyneeksi kokemalleen suomalaiselle viinikulttuurille. Pienestä tuotannosta huolimatta kanava keräsi huomiota muun muassa Helsingin Sanomissa, Iltasanomissa, Viinilehdessä, We Love Helsingissä ja Voice TV:ssä. ViiniTV:n sohvalla nähtyjä vieraita ovat muun muassa Arto Nyberg, Rakel Liekki, Arman Alizad, Biisonimafia sekä kotimaiset hip hop artistit, kuten Loost Koos ja Kemmuru.

ViiniTV:n sisältö oli videomuotoista. Videosisällöissä on nähty perinteisen viinikulttuurin kanssa yhteensopimatonta materiaalia, kuten samppanjapullon avaamista lumilaudalla, pornonäyttelijöitä, viininjuomista laskuvarjoliitelyn aikana sekä habanero-chilin ja viinin yhdistelyä.

## Aiheesta muualla
*Virallinen sivusto 
*http://www.wearehelsinki.fi/fi/rock-the-wine/
*http://www.ruokala.net/uutiset/2010/02/viinitv-kokoaa-viininjuojat-virtuaalimaistiaisiin
*http://reaktori.metropolia.fi/v1/2010/06/viinitv-viinia-ja-sosiaalista-mediaa/
Keski-Afrikan tasavallan jalkapallomaajoukkue

**Keski-Afrikan tasavallan jalkapallomaajoukkue** on Fédération Centrafricaine de Football hallinnoima joukkue, joka edustaa Keski-Afrikan tasavaltaa jalkapallossa. Joukkue ei ole koskaan päässyt Afrikan-mestaruuskilpailuihin tai MM-kilpailuihin. Maajoukkue on perustettu 1961 ja Fifaan se liittyi 1964. 

## Lähteet

## Aiheesta muualla
*Keski-Afrikan tasavallan jalkapalloliiton viralliset kotisivut
Tampereen Tradenomiopiskelijat

**Tampereen Tradenomiopiskelijat ry** (TTO ry) on opiskelijoiden perustama ja ylläpitämä rekisteröity yhdistys. TTO ry on Tampereen ammattikorkeakoulun tradenomiopiskelijoiden ainejärjestö. Yhdistys toimii tradenomiopiskelijoiden paikallisena edunvalvojana koulutukseen liittyvissä asioissa ja huolehtii osaltaan opiskelijoiden hyvinvoinnista sekä ajaa opiskelijoiden asioita. TTO on yksi Tradenomiopiskelijaliitto TROL ry:n suurimmista jäsenyhdistyksistä. Yhdistyksen jäseniksi voivat liittyä kaikki Tampereen ammattikorkeakoulussa tradenomi- tai BBA -tutkintoa opiskelevat. Yhdistyksen jäseniksi keväällä 2026 kuuluu noin 1400 tradenomi- ja BBA-opiskelijaa.

## Historia
Yhdistys on alun perin perustettu vuonna 1971 Tampereen kauppaopiskelijoiden opiskelijayhdistykseksi (TKO).

Vuonna 2008 syyskokouksessa yhdistys päätti muuttaa nimensä virallisesti Tampereen Tradenomiopiskelijat ry:ksi (TTO ry).

## Toiminta
TTO ry huolehtii TAMKissa opiskelevien tradenomiopiskelijoiden eduista aktiivisesti opintososiaalisen toiminnan kautta sekä edistää tradenomitutkinnon rakenteellista ja laadullista kehitystä Tampereen ammattikorkeakoulussa. Lisäksi yhdistys tarjoaa opiskelijoille monipuolista vapaa-ajan toimintaa tukien näin sosiaalista kanssakäymistä, hyvinvointia ja yhteishenkeä. Yhdistyksen toiminnasta vastaa yhdistyksen hallitus.

## Tapahtumat
* **Yritysekskursiot**
* **Tradenomisemma**
* **PISTOT**-opiskelijabileet järjestetään Fame Clubissa seitemän kertaa vuodessa yhteistyössä TIRO ry:n ja PIRATE ry:n kanssa. Joulukuussa järjestetään **PISTOT-bileristeily**. 
* **Sitsit**
* **Pikkujoulugaala**
* **Hervannan Hum*la Hyppely**
* **Soppasauna**
* **Kalevan K*nni Kierros**.
* **Shottiseikkailu**
Vuosittain TTO ry järjestää aloittaville tradenomiopiskelijoille fuksitapahtumia, kuten **Hämmästyttävä Ralli**, **Tradenomiopiskelijoiden kastajaiset** ja **Fuksiolympialaiset**.

## Katso myös
* Tradenomiopiskelijaliitto
* Tradenomiliitto

## Lähteet
* www.ttory.fi (luettu 17.02.2025)

## Aiheesta muualla
* Yhdistyksen virallinen kotisivu
Olli Tuomarla

**Olli Tuomarla** (s. 30. kesäkuuta 1980) on suomalainen maalivahtivalmentaja ja entinen salibandymaalivahti. Hän on työskennellyt Kooveen maalivahtivalmentajana vuodesta 2012 lähtien. Tuomarla pelasi urallaan yli 200 liigaottelua.

## Ura
Tuomarla aloitti uransa kaudella 1997–1998 KooVeessa. Joukkue putosi kauden päätteeksi I-divisioonaan, jonka jälkeen hän vietti seurassa kaksi kautta. Kolmen KooVee kauden jälkeen Tuomarla palasi takaisin Salibandyliigaan siirryttyään kaudeksi 2000–2001 Classiciin.

Neljän kauden tamperelaisia seuroja edustaneena Tuomarla siirtyi Lahteen Sbandyn riveihin I-divisioonaan. Hän vietti seurassa kaksi kautta, kunnes palasi takaisin Tampereelle ja Classiciin. Tuomarlan matka jatkui yhden kauden jälkeen Gunnersiin kaudeksi 2004–2005.

Gunners kauden jälkeen Tuomarla siirtyi vuonna 2005 Classiciin, jossa hän saavutti kaksi SM-hopeaa kausina 2006–2007 ja 2007–2008.

Huhtikuussa 2008 Tuomarla palasi KooVeen riveihin. Joukkue käytti aluksi nimeä G-Koovee kaudella 2008–2009, kun Gunners yhdistyi Kooveen kanssa. Tuomarla päätti uransa kauteen 2011–2012 ja siirtyi Kooveen maalivahtivalmentajaksi.

## Saavutukset
*Salibandyliiga
**Hopeaa: 2007, 2008

## Lähteet
Carlos Aranda

**Carlos Reina Aranda** (s. 27. heinäkuuta 1980 Málaga, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan hyökkääjä.

## Seurajoukkue
Aranda on yksi monista Real Madridin kasvateista, joka ei ole onnistunut noustessaan murtautumaan seuran edustusjoukkueeseen. Hän ei ole pelannut edustusjoukkueen paidassa yhtään sarjaotteluita, mutta teki ensiesiintymisensä kaudella 1999–2000 Mestarien liigan ottelussa Moldea vastaan. Kaudella 2000–2001 hän pelasi toisen ottelunsa edustusjoukkueessa, niin ikään Mestarien liigassa.

Tammikuussa 2002 hän siirtyi sorialaisseura Numanciaan ja oli tärkeässä osassa, kun joukkue onnistui säilyttämään paikkansa maan toiseksi korkeimmalla sarjatasolla Segunda Divisiónissa. Hyvin sujuneen puolikautisensa jälkeen hän teki viisivuotisen sopimuksen Villarrealin kanssa. Aranda jäi kuitenkin uudessa seurassaan vähälle peliajalle ja niin hän palasi takaisin Numanciaan tammikuussa 2003.

Kaudeksi 2004–2005 Aranda teki sopimuksen Sevillan kanssa. Ensimmäisessä UEFA Cupin ottelussaan 4. marraskuuta 2004 hän teki maalin saksalaista Alemannia Aachenia vastaan. Hän sai kohtalaisesti vastuuta ensimmäisellä kaudellaan, mutta toiselle kaudelle tehdyt hankinnat Javier Saviola, Luís Fabiano ja Frédéric Kanouté ajoivat hänet lopulta lainalle Albaceteen. Joukkue oli tuttu, sillä hän edusti sitä myös kaudella 2003–2004 ennen siirtymistään Sevillaan.

Arandan toinen pesti albaceteläisseurassa ei sujunut kuitenkaan yhtä hyvin kuin edellinen, häntä syytettiin muun muassa epäurheilijamaisesta käytöksestä joukkueen sisällä. Myöhemmin hän kertoi joutuneensa pakonalaisena lehdistön eteen pahoittelemaan käytöstään.

Vuodet 2006–2008 hän edusti Segunda Divisiónissa pelanneita Real Murcia ja Granada 74:ää. Ensimmäisellä kaudellaan Murciassa hän oli joukkueen toiseksi paras maalintekijä 11 osumallaan.

Kaudeksi 2008–2009 hän siirtyi Numanciaan, joka oli noussut maan korkeimmalle sarjatasolle Primera Divisióniin neljättä kertaa historiansa aikana. Hän pelasi kauden aikana 20 ottelua ja teki niissä kuusi maalia.

16. heinäkuuta 2009 Aranda teki sopimuksen Osasunan kanssa. Osana kauppaa hyökkääjä Kike Sola matkasi sorialaisseuraan.

## Lähteet

## Aiheesta muualla
* Carlos Arandan tilastot BDFutbol-sivustolla
Jouko Halmekoski

**Jouko Antero Halmekoski** (s.1937 Asikkala) on suomalainen kirjailija, joka asuu Asikkalan Kalkkisten kylässä. Puuteknikon koulutuksen saanut, teknisenä johtajana ja Askon henkilöstöhallinnossa elämäntyönsä tehnyt Halmekoski aloitti kirjailijanuransa verrattain myöhään, 69-vuotiaana. Kirjojensa lisäksi Halmekoski on tullut tunnetuksi lapsuuden pihapiiriinsä rakentamastaan yksityisestä Rauhan Temppeli -muistotemppelistä.

## Tuotanto
Jouko Halmekoski aloitti kirjoittamisen muistelemalla elämänsä vaiheita. Hän on myös koonnut huutolaisten tarinoita teoksessaan *Orjamarkkinat - Huutolaislasten kohtaloita Suomessa*. Hän ensimmäinen kirjansa on omaelämäkerta *Sotaorvon vala* (2006). Teoksessa Halmekoski kertaa tapahtumarikasta elämäänsä ja muistelee sodassa kaatunutta isäänsä. 2008 julkaistussa dokumenttiaineistoon pohjautuvassa romaanissaan *Kirkkonikkarin sydämellä* Halmekoski käsittelee sotaorpoutta ja Suomen maaseudun elämänmuodon muuttumista vuosien saatossa.

Halmekosken vuonna 2011 ilmestynyt teos *Orjamarkkinat - Huutolaislasten kohtaloita Suomessa* kuvaa 25 huutolaisen elämäntarinan. Teostaan varten Halmekoski kiersi ympäri Suomea haastattelemassa huutolaisia.

## Teokset
**Sotaorvon vala*, omaelämäkerta, 2006
**Kirkkonikkarin sydämellä*, romaani, 2008
**Orjamarkkinat - Huutolaislasten kohtaloita Suomessa*, Ajatus-kirjat, 2011

## Lähteet

## Aiheesta muualla

* Gummeruksen kirjailijaesittely
Repe (paviaani)

**Repe** (1982 – 7. joulukuuta 2010) oli Korkeasaaren eläintarhan vaippapaviaanilauman johtajauros, josta tuli kansallinen kuuluisuus, kun se ja sen lauma lokakuussa 2004 uhattiin lopettaa. Lopetus jouduttiin julkisen kohun ja 30&nbsp;000 nimeä keränneen kansalaisadressin vuoksi perumaan. Paviaanit joutuivat vähäksi aikaa evakkoon Palosaareen, ja lahjoitusvaroin apinoille rakennettiin 728&nbsp;000 euroa maksaneet uudet tilat, joihin ne palasivat kesällä 2005. Vuonna 2010 huonokuntoinen Repe kuitenkin lopetettiin. Sitä ennen se menetti johtajanasemansa nuoremmalle urokselle, jonka nimeä Korkeasaari ei julkistanut.

Paviaanijohtajia nimettiin 1970-luvulla Venäjän keisarin mukaan, ja Korkeasaaren paviaaneja olivat silloin Nikolai ja Aleksanteri. Sittemmin paviaanit alettiin nimetä alkamaan vuosittain tietyllä samalla kirjaimella.

Vanhin naaraspaviaani, 28-vuotias Saimi, lopetettiin samaan aikaan kuin Repe, minkä jälkeen eläintarhaan jäi viisi paviaania. Ne kaikki on tarkoitus vähitellen lopettaa, eikä sinne enää oteta suuria afrikkalaisia nisäkkäitä.

Paviaanit siirrettiin helmikuussa 2013 hollantilaisen kädellisten hoitoon erikoistuneen AAP-säätiön hoiviin. Ne jouduttiin siirtämään, koska Suomessa olot ovat niille kylmät ja ne joutuivat siksi olemaan suuren osan vuotta sisätiloissa. AAP löysi niille uuden kodin Tanskasta, ja Korkeasaareen muutti paremmin kylmiin oloihin sopivia, uhanalaisia berberiapinoita. 

## Lähteet
Repe

**Repe** tarkoittaa muun muassa seuraavia:

*Repe, Korkeasaaren paviaani
*Repe Helismaa katso Reino Helismaa
*Repe Sorsa, sarjakuva- ja animaatiohahmo
* Repe, sukunimenä:
** Jurij Repe (s. 1994), slovenialainen jääkiekkopuolustaja
Väinö (täsmennyssivu)

**Väinö**, **Wäinö** ja **Väiski** tarkoittavat muun muassa seuraavia:

* Väinö, etunimi
* Väinö-ilves, elokuvan *Poika ja ilves* päähahmo
* Väinö I, lehtipakinoissa tarjottu hallitsijanimi Suomen kuninkaaksi valitulle Friedrich Karlille
* Kawasaki VN-1500 tunnetaan Väinönä, vastaavasti "pikkuväinö" on VN-750
* Wäinö-palkinto, Kansanmusiikin ja -tanssin edistämiskeskuksen palkinto
* Väinö-lehti, Voionmaan opiston lehti. Nimi tulee Väinö Voionmaasta
* 2096 Väinö, asteroidi
* Väiski Vemmelsääri, sarjakuvahahmo
* Väiskin lihatiski, televisiomainos
* Ravintolalaiva Wäiski, pysyvästi ravintolana toimiva laiva Helsingissä.

## Laulut
* "Väinö", Sleepy Sleepersin kappale albumilla Sinulle äiti (albumi)
* "Missä se Väinö on?", J. Karjalaisen laulu

## Katso myös
*täsmennyssivu Vaino
*täsmennyssivu Väinämöinen
Väinämöinen (täsmennyssivu)

**Väinämöinen** ja **Wäinämöinen** tarkoittavat muun muassa seuraavia:

* Väinämöinen, Kalevalan keskushahmo
* Ukki Väinämöinen (1855–1942), itäkarjalainen vapaustaistelija
* Super-Väinämöinen, Suomen sarjakuvaseuran logo
* *[[Väinämöinen (tamperelainen lehti)|Väinämöinen]]*, Tampereella vuosina 1896–1907 ja 1909–1910 ilmestynyt aikakauslehti
* *[[Väinämöinen (kirjallisuuslehti)|Väinämöinen]]*, 1924–1926 ilmestynyt kirjallinen aikakauslehti
* ''Väinämöinen'', Jukka Kuoppamäen albumi vuodelta 1974 

## Alukset
*Panssarilaiva Väinämöinen, Suomen laivaston alus
*Jäänmurtaja Wäinämöinen, alkujaan virolainen suomalainen jäänmurtaja-alus

## Paikannimenä
*Väinämöinen, järvi Kuopiossa
Furkan tunneli

**Furkan tunneli** on Alppien läpi kulkeva rautatietunneli Sveitsissä, Urin ja Wallisin kantoneiden rajalla, välillä Oberwald-Realp, reitillä Brig-Andermatt. Tunnelin pituus on 1&nbsp;874 metriä ja se on korkeimmillaan 2&nbsp;162 metrin korkeudessa. Alun perin tunneli on otettu käyttöön vuonna 1925. Tunneli jäi Furkan pohjatunnelin käyttöönoton myötä tarpeettomaksi vuonna 1982, mutta otettiin uudelleen käyttöön osana museorataa vuonna 2000. Tunnelin omistaa Dampfbahn Furka-Bergstrecke AG (DFB). 

Tunnelin liikenne on museoliikennettä, joka tapahtuu aikataulun mukaisesti kesäkuulta syyskuulle.

## Lähteet
* DFB:n kotisivu 
*  
* Eisenbahnatlas Schweiz. Verlag Schweers + Wall GmbH 2004. 

### Viitteet
Hello World: The Motown Solo Collection

**Hello World: The Motown Solo Collection** on yhdysvaltalaisen laulajan Michael Jacksonin 71 kappaletta sisältävä kokoelmaboksi sekä kahdestoista ja viimeinen kokoelmalevy, joka julkaistiin postuumisti hänen kuolemansa jälkeen 1. syyskuuta 2009. Boksi sisältää Jacksonin neljä ensimmäistä sooloalbumia vuosilta 1972–1975 sekä kappaleita, jotka julkaistiin hänen lähdettyään levy-yhtiö Motownista.

## Kappaleet
Elämäni parhainta aikaa

**Elämäni parhainta aikaa** on laulaja Jamppa Tuomisen "TV:stä tuttu" studioalbumi vuodelta 1982. Albumin on kustantanut Levytuottajat Oy. Äänittäjinä ovat toimineet Dan Tigerstedt Takomo-studiolla sekä Martin Brushane Studio Brushanessa. Levykannen ulkoasu on Timo Lotsarin suunnittelema ja valokuvan on ottanut Ilkka Jaakola. Musiikkikasetin kansipaperin on valmistanut Kirjapaino E. Kuronen Ky. Albumia myytiin yli 90&nbsp;000 kappaletta.

Albumin kappaleet nauhoitettiin Tuomisen ollessa Oulun yliopistollisessa keskussairaalassa toipumassa keväällä 1982 saamastaan vakavasta sairauskohtauksesta. Tuomista hoitaneet lääkärit eivät olleet antaneet hänelle lupaa levytysmatkaan Helsinkiin, vaan hänen oli tehtävä se omalla vastuullaan.

## Kappaleet
;A-puoli
#
#
#
#
#
#

;B-puoli
#
#
#
#
#
#

## Lähteet
* Jamppa Tuominen MC *Elämäni parhainta aikaa* (Levytuottajat Oy GDK 2044, 1982)

### Viitteet
Brahmanpöllö

**Brahmanpöllö** (*Athene brama*) on  pieni pöllöihin kuuluva lintu.

Linnulla on hyvin laaja esiintymisalue, eikä se ole uhanalainen. Sitä tavataan seuraavissa maissa: Bangladesh; Bhutan, Kambodža, Intia, Iran, Laos, Myanmar, Nepal, Pakistan, Thaimaa, Vietnam.

Brahmanpöllön pituus on noin 20&nbsp;cm, ja se painaa 110&nbsp;g. Naaras on aina hiukan suurempi. Se munii 3–4, jopa 5 valkoista munaa. Lintua on tutkittu biologisesti aika vähän.

## Alalajit
Sillä on viisi alalajia:
**Athene brama brama* (Temminck, 1821) 	 
**Athene brama indica* (Franklin, 1831) 	 
**Athene brama mayri* Deignan, 1941 	 
**Athene brama pulchra* Hume, 1873 	 
**Athene brama ultra* Ripley, 1948

## Lähteet
Salibandyn maailmanmestaruuskilpailujen tähdistökentällinen

**Salibandyn maailmanmestaruuskilpailujen tähdistökentällinen** valitaan MM-kisojen päätteeksi. Tähdistökentällinen on julkaistu vuodesta 1996 alkaen. Siihen nimetään jokaisen pelipaikan paras pelaaja: maalivahti, kaksi puolustajaa, kaksi laitahyökkääjää ja keskushyökkääjä.

## Tähdistökentällinen vuosittain
Aamu toi ilta vei

**Aamu toi ilta vei** on iskelmälaulaja Jamppa Tuomisen kappale ja ensisingle vuodelta 1977. Levyn kustansi CBS Records Oy ja kappaleet April Music.

Jamppa Tuominen on levyttänyt kappaleesta kolme versiota eri sovituksilla. Kappaleen säveltäjä ja sanoittaja Veikko Juntunen on kertonut, että ensimmäinen versio kappaleesta äänitettiin musiikkia maakunnasta -ohjelmaan Oulun Yleisradion tiloissa. Kun taustat olivat valmiit, Jamppa huomasi, ettei hänellä ole tekstejä mukana. Juntuselta löytyivät vain nuotit, eivätkä he muistaneet yhtä säkeistöä. Sitten Juntunen vetäytyi studion nurkkaan, jossa kirjoitti uuden tekstin säkeistöön. Ensimmäisen sovituksen kappaleesta teki Kari Kuusamo. 

Kun single oli julkaistu, Jamppa Tuominen pääsi CBS-levy-yhtiöön, jossa päätettiin tilata uusi, hitaampi sovitus kappaleesta Paul "Nacke" Johanssonilta. Tästä Johanssonin uudelleen sovittamasta versiosta tuli hitti ja se on Tuomisen läpimurtokappale, joka aloitti artistin kulta- ja timanttilevyjen sarjan. Singlen etiketissä Tuomisen nimi on vielä virallisessa muodossa Jarmo Tuominen.

Kari Kuusamon sovittama versio päätettiin vetää pois myynnistä ja korvata tällä uudella levytyksellä, vaikka ensimmäistä singleä oli myyty 300 kappaletta. 

Myöhemmin Tuominen levytti kappaleesta myös Ville Vaaksin sovittaman "beguine" -tyylisen version. 

Kappaleen mukaan nimettiin Veikko Tiiton laatima Jamppa Tuomisen elämäkertateos (Minerva, 2008), Heikki Lundin Tuomisesta kertova musiikkinäytelmä *Jamppa – Aamu toi, ilta vei* Keski-Uudenmaan Teatterissa Keravalla 2014 ja Pauli Ylitalon musiikkinäytelmä Ylikiimingissä 2014. Samanniminen oli myös Tuomista muistellut kiertue 2013–2014, jonka isäntänä esiintyi Mikko Alatalo.

## Singlen kappaleet

#
#

## Lähteet
* Jarmo Tuominen s. *Aamu toi ilta vei* (CBS 5029, 1977)
### Viitteet